রূপকল্প-২০২১ তথা ‘ডিজিটাল বাংলাদেশ’ বিনির্মাণের অভিযাত্রায় হজ ব্যবস্থাপনাও সংযুক্ত হয়েছে। ধর্ম বিষয়ক মন্ত্রণালয় একটি ইন্টারএকটিভ (Interactive) ওয়েবসাইট প্রবর্তন করে- www.hajj.gov.bd সকল হজযাত্রীর তথ্য ডেটাবেইজে সংরক্ষণ করে অনলাইনে ভিসা লজমেন্ট ও হজের আনুষঙ্গিক তথ্যাবলী সৌদি দূতাবাস ও মোয়াছসাসাকে প্রেরণ করতে হয়। হজযাত্রী ও এতদসংক্রান্ত সকল পক্ষের সেবা নিশ্চিত করার জন্য ঢাকা হজ ক্যাম্পসহ সৌদি আরবের মক্কা, মদিনা, জেদ্দা ও মীনায় আইটি হেল্পডেস্ক স্থাপনের মাধ্যমে তথ্যসেবা প্রদান করা হচ্ছে।